ข้อบัญญัติองค์การบริหารส่วนตำบลคันธุลีข้อบัญญัติองค์การบริหารส่วนตำบลคันธุลีเรื่อง การขุดดินและถมดินพ.ศ. ๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลคันธุลีว่าด้วยการขุดดินและถมดินในเขตองค์การบริหารส่วนตำบลคันธุลีอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับมาตรา ๘(๑) มาตรา ๑๗ มาตรา ๑๘ และมาตรา ๒๖ แห่งพระราชบัญญัติการขุดดินและถมดินพ.ศ. ๒๕๔๓ องค์การบริหารส่วนตำบลคันธุลี โดยได้รับความเห็นชอบจากสภาองค์การบริหารส่วนตำบลคันธุลีและนายอำเภอท่าชนะจึงตราข้อบัญญัติไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคันธุลีเรื่อง การขุดดินและถมดิน พ.ศ. ๒๕๖๐ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลคันธุลีนับแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ระเบียบและคำสั่งอื่นใดในส่วนที่ได้ตราไว้แล้วซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ดิน หมายความว่า หิน กรวด หรือทรายหรืออินทรียวัตถุต่าง ๆ ที่เจือปนกับดินพื้นดิน หมายความว่าพื้นผิวของดินที่เป็นอยู่ตามสภาพธรรมชาติขุดดิน หมายความว่าการกระทำแก่พื้นดินเพื่อนำดินขึ้นจากพื้นดินหรือทำให้พื้นดินเป็นบ่อดินบ่อดิน หมายความว่า แอ่ง บ่อ สระหรือช่องว่างใต้ดินที่เกิดจากการขุดดินถมดิน หมายความว่า การกระทำใด ๆต่อดินหรือพื้นดินเพื่อให้ระดับดินสูงกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินแผนผังบริเวณ หมายความว่า แผนที่แสดงสภาพของที่ดินที่ตั้ง และขอบเขต ของที่ดินที่จะขุดหรือถมดิน รวมทั้งที่ดินและสิ่งปลูกสร้างที่อยู่ข้างเคียงแบบแปลน หมายความว่าแบบแสดงรายละเอียดในการขุดดินหรือถมดินรายการประกอบแบบแปลน หมายความว่าข้อความชี้แจงรายละเอียดเกี่ยวกับ ชนิดของดิน ความลึกและขนาดของบ่อดินที่จะขุดดินความสูงและพื้นที่ของเนินดินที่จะถมดิน ความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงเขตที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดินตลอดจนสภาพพื้นที่และบริเวณข้างเคียง ระดับดินเดิม คุณสมบัติของดินที่จะขุดหรือจะถมพร้อมทั้งวิธีปฏิบัติหรือวิธีการสำหรับขุดดินหรือถมดินเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพ ความลาดเอียงที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัย ของกำแพงกันดินที่สาธารณะ หมายความว่า ที่ซึ่งเปิดหรือยินยอมให้บุคคลเข้าไปหรือใช้เป็นทางสัญจรได้ ไม่ว่าจะมีการเรียกเก็บค่าตอบแทนหรือไม่ให้หมายความรวมถึงทางสาธารณะและลำห้วยสาธารณะด้วยเจ้าพนักงานท้องถิ่น หมายความว่านายกองค์การบริหารส่วนตำบลคันธุลีพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการ ตามข้อบัญญัตินี้คณะกรรมการตรวจสอบการขุดดินและถมดิน หมายความว่าคณะบุคคลซึ่งได้รับการแต่งตั้งจากนายกองค์การบริหารส่วนตำบลตั้งแต่ ๓ - ๗ คนซึ่งประกอบด้วย รองนายกองค์การบริหารส่วนตำบล, สมาชิกสภาองค์การบริหารส่วนตำบล, พนักงานองค์การบริหารส่วนตำบล และผู้ซึ่งนายกองค์การบริหารส่วนตำบลเห็นสมควรให้มีหน้าที่ตรวจสอบการขุดดินและถมดินก่อนออกใบรับแจ้งการขุดดินและการถมดินตามแบบแปลนหรือข้อกำหนดรวมไปถึงกรณีมีการร้องเรียนเพื่อนำเสนอ เจ้าพนักงานท้องถิ่นดำเนินการต่อไปข้อ๕ ข้อบัญญัตินี้มิให้ใช้บังคับแก่การขุดดินและถมดินซึ่งกระทำได้โดยอาศัยอำนาจตามกฎหมายอื่นที่ได้กำหนดมาตรการในการป้องกันอันตรายได้ตามกฎหมายนั้นแล้วข้อ๖ เพื่อประโยชน์ในการป้องกันการพังทลายของดินหรือสิ่งปลูกสร้างตลอดจนการอื่นที่จำเป็นเพื่อปฏิบัติตามข้อบัญญัตินี้ให้เป็นไปตามมาตรา๖ แห่งพระราชบัญญัติการขุดดินและถมดิน พ.ศ. ๒๕๔๓ข้อ๗ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือพื้นที่ปากบ่อดินเกินหนึ่งหมื่นตารางเมตรให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูล ดังต่อไปนี้(๑) แผนผังบริเวณที่ประสงค์จะขุดดิน(๒) แผนผังแสดงเขตพื้นที่และที่ดินบริเวณข้างเคียง(๓) รายการที่กำหนดไว้ในกฎกระทรวงที่ออกตามมาตรา ๖ แห่งพระราชบัญญัติการขุดดินและถมดิน พ.ศ. ๒๕๔๓(๔) วิธีการขุดดินและขนดิน(๕) ระยะเวลาทำการขุดดิน(๖) ชื่อผู้ควบคุมงาน ซึ่งจะต้องเป็นผู้มีคุณสมบัติตามที่กำหนดในกฎกระทรวง(๗) ที่ตั้งสำนักงานของผู้แจ้ง(๘) ภาระผูกพันต่าง ๆที่บุคคลอื่นมีส่วนได้เสียเกี่ยวกับที่ดินที่จะทำการขุดดิน(๙) เอกสารรายละเอียดอื่น ๆที่คณะกรรมการขุดดินและถมดินตามพระราชบัญญัติขุดดินและถมดิน พ.ศ. ๒๕๔๓ กำหนดถ้าผู้แจ้งได้ดำเนินตามที่ระบุไว้ในวรรคหนึ่งโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานให้แก่ผู้นั้นภายในเจ็ดวันนับแต่วันที่ได้รับแจ้งและให้แจ้งเริ่มต้นทำการขุดตามที่ได้แจ้งไว้ตั้งแต่วันที่ได้รับใบรับแจ้งถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก้ไขให้ถูกต้องภายในเจ็ดวันนับแต่วันที่ที่มีการแจ้งตามวรรคหนึ่งถ้าผู้แจ้งไม่มาแก้ไขให้ถูกต้องภายในเจ็ดวันนับแต่วันที่ผู้แจ้งได้รับแจ้งให้แก้ไขจากเจ้าพนักงานท้องถิ่นให้เจ้าพนักงานท้องถิ่นมีอำนาจออกคำสั่งให้การแจ้งตามวรรคหนึ่งเป็นอันสิ้นผลถ้าผู้แจ้งได้แก้ไขให้ถูกต้องภายในระยะเวลาที่กำหนดตามวรรคสามให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องผู้ได้รับใบรับแจ้งต้องเสียค่าธรรมเนียมและค่าใช้จ่ายตามที่กำหนดในท้ายข้อบัญญัตินี้ข้อ๘ ค่าธรรมเนียมและค่าใช้จ่ายที่เก็บได้ตามข้อ๗ วรรคห้าให้เป็นรายได้ขององค์การบริหารส่วนตำบลคันธุลีข้อ๙ ในระหว่างที่มีการขุดดินผู้ขุดดินตามข้อ ๗ ต้องเก็บใบรับแจ้ง แผนผังบริเวณแบบแปลนและรายการประกอบแบบแปลนไว้ที่สถานที่ขุดดินหนึ่งชุดและพร้อมที่จะให้พนักงานเจ้าหน้าที่ตรวจดูได้ถ้าใบรับแจ้งชำรุดสูญหาย หรือถูกทำลายในสาระสำคัญให้ผู้ขุดดินตามข้อ ๗ขอรับใบแทนใบรับแจ้งต่อเจ้าพนักงานท้องถิ่นภายในสามสิบวันนับแต่วันที่ทราบถึงการชำรุดสูญหาย หรือถูกทำลายดังกล่าวข้อ ๑๐ ผู้ขุดดินตามข้อ ๗ต้องขุดดินให้ถูกต้องตามกฎกระทรวงที่ออกตามมาตรา ๖แห่งพระราชบัญญัติขุดดินและถมดิน พ.ศ. ๒๕๔๓ข้อ๑๑ ผู้ขุดดินตามข้อ ๗ต้องควบคุมลูกจ้างหรือตัวแทนให้ปฏิบัติตามข้อ ๑๐และจะต้องรับผิดในการกระทำของลูกจ้างหรือตัวแทนซึ่งได้กระทำในทางการที่จ้างหรือที่ได้รับมอบหมายข้อ๑๒ การได้รับใบรับแจ้งจากพนักงานท้องถิ่นตามข้อ๗ไม่เป็นเหตุคุ้มครองการขุดดินที่ก่อให้เกิดความเสียหายต่อทรัพย์สินของบุคคลหรือต่อสภาพแวดล้อมผู้ขุดดินไม่ว่าจะเป็นเจ้าของที่ดิน ผู้ครอบครองที่ดิน ลูกจ้างหรือตัวแทนต้องรับผิดชอบชดใช้ค่าสินไหมทดแทนเพื่อการนั้นเว้นแต่จะมีเหตุที่ไม่ต้องรับผิดตามกฎหมายข้อ๑๓ การขุดบ่อน้ำใช้ที่มีพื้นที่ปากบ่อดินไม่เกินสี่ตารางเมตรผู้ขุดไม่ต้องแจ้งต่อเจ้าพนักงานท้องถิ่นข้อ๑๔ การขุดดินโดยมีความลึกจากระดับพื้นดินไม่เกินสามเมตรเมื่อจะขุดใกล้แนวเขตที่ดินของผู้อื่นในระยะน้อยกว่าสองเท่าของความลึกของบ่อดินจะต้องจัดการป้องกันการพังทลายของที่ดินตามวิสัยที่ควรกระทำข้อ๑๕ ผู้ประสงค์ขุดดินจักต้องดำเนินการขุดดินตามหลักเกณฑ์และเงื่อนไขดังต่อไปนี้(๑) การขุดดินต้องมีการเตรียมการป้องกันการพังทลายของดิน(๒) การขุดดินต้องห่างจากอาคารบ้านเรือนผู้อื่นอย่างน้อยสิบเมตรความลาดเอียงครึ่งหนึ่งของความลึก(๓) การขุดดินต้องห่างจากที่ดินข้างเคียงอย่างน้อยห้าเมตรความลาดเอียงครึ่งหนึ่ง ของความลึกยกเว้นการขุดทรายต้องห่างจากที่ดินข้างเคียงอย่างน้อยสิบเมตรความลาดเอียงครึ่งหนึ่งของความลึก(๔)การขุดดินต้องห่างจากที่สาธารณประโยชน์หรือลำห้วยสาธารณประโยชน์อย่างน้อยสิบเมตรความลาดเอียงครึ่งหนึ่งของความลึกยกเว้นการขุดดินเพื่อการเกษตรห่างจากลำห้วยสาธารณประโยชน์อย่างน้อยห้าเมตรความลาดเอียงครึ่งหนึ่งของความลึกหรือตามที่เจ้าพนักงานท้องถิ่นเห็นสมควร(๕) ปฏิบัติตามประกาศกำหนดหลักเกณฑ์ตามข้อ ๑๙ข้อ๑๖ การบรรทุก การเคลื่อนย้ายการขนส่ง ดิน หิน กรวด ทราย หรือสิ่งอื่นใด ที่ได้จากการขุดดินซึ่งเกิดจากการขุดภายในตำบล โดยนำสิ่งที่ขุดได้ไปยังพื้นที่ใด ๆ ภายในตำบล หรือนำออกไปจากตำบลจะกระทำได้ก่อต่อเมื่อได้ทำการขออนุญาตและได้รับอนุญาตจากเจ้าพนักงานท้องถิ่นข้อ ๑๗ กรณีทางสาธารณะเกิดการชำรุดเสียหายอันเนื่องมาจากการบรรทุกดินผู้ประสงค์ถมดินจักต้องเป็นผู้รับผิดชอบดำเนินการซ่อมแซมให้ใช้งานได้ดีดังเดิมข้อ๑๘ เจ้าพนักงานท้องถิ่นหรือผู้ได้รับมอบหมายต้องพิจารณาการอนุญาตให้แล้วเสร็จภายในสิบห้าวันแล้วแจ้งการอนุญาตหรือไม่อนุญาตให้ผู้ขออนุญาตทราบพร้อมเหตุผลข้อ๑๙ เจ้าพนักงานท้องถิ่นมีอำนาจประกาศกำหนดหลักเกณฑ์เกี่ยวกับการบรรทุก การเคลื่อนย้าย การขนส่งดิน หินกรวด ทราย หรือสิ่งอื่นใดที่ได้จากการขุดดิน จำนวนหรือน้ำหนักที่ยานพาหนะนั้น ๆจะบรรทุก การทำความสะอาดของล้อยานพาหนะก่อนออกจากสถานที่บรรทุกไปยังทางสาธารณะข้อกำหนดในการปกคลุมสิ่งที่บรรทุกเพื่อมิให้ตกหล่น หรือฟุ้งกระจายรวมถึงวงเงินประกัน กรณีกระทำผิดสัญญาหรือข้อตกลงข้อ๒๐ ในการขุดดิน ถ้าพบโบราณวัตถุศิลปวัตถุ ซากดึกดำบรรพ์หรือแร่ที่มีคุณค่าทางเศรษฐกิจหรือทางการศึกษาในด้านธรณีวิทยา ให้ผู้ขุดดินตามข้อ๗ ข้อ ๑๓ และข้อ๑๔หยุดการขุดในบริเวณนั้นไว้ก่อนแล้วรายงานให้เจ้าพนักงานท้องถิ่นทราบภายในเจ็ดวันนับแต่วันที่พบและให้เจ้าพนักงานท้องถิ่นแจ้งกรมศิลปากรหรือกรมทรัพยากรธรณี แล้วแต่กรณี ทราบโดยด่วนในกรณีเช่นนี้ให้ผู้ขุดดินปฏิบัติการให้เป็นไปตามกฎหมายว่าด้วยการนั้นข้อ๒๑ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินไม่เกินสองพันตารางเมตรต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นการถมดินที่มีพื้นที่เกินสองพันตารางเมตรนอกจากต้องจัดให้มีการระบายน้ำตามวรรคหนึ่งต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนด โดยยื่นเอกสารแจ้งข้อมูลดังต่อไปนี้(๑) แผนผังบริเวณที่ประสงค์จะทำการถมดิน(๒) แผนผังแสดงเขตที่ดินและที่ดินบริเวณข้างเคียง(๓) วิธีการถมดินและการระบายน้ำ(๔) ระยะเวลาทำการถมดิน(๕) ชื่อผู้ควบคุมงาน(๖) ชื่อและที่อยู่ของผู้แจ้งการถมดิน(๗) ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการถมดินถ้าผู้แจ้งได้ดำเนินการตามที่ระบุไว้ในวรรคสองโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มต้นทำการถมดินตามที่ได้แจ้งไว้ตั้งแต่ต้นวันที่ได้รับใบรับแจ้งให้นำข้อบัญญัติข้อ๗ วรรคสาม วรรคสี่ และวรรคห้า ข้อ ๘ ข้อ ๙ และข้อ ๑๒ มาใช้บังคับโดยอนุโลมข้อ๒๒ ผู้ถมดินตามข้อ ๒๑ต้องทำการถมดินให้ถูกต้องตามกฎกระทรวงที่ออกตามความในมาตรา ๖ แห่งพระราชบัญญัติการขุดดินและถมดินพ.ศ. ๒๕๔๓ข้อ๒๓ ผู้ถมดินตามข้อ ๒๑ต้องควบคุมลูกจ้างหรือตัวแทนให้ปฏิบัติตามข้อ ๒๒และต้องรับผิดชอบในการกระทำของลูกจ้างหรือตัวแทนซึ่งกระทำในทางการที่จ้างหรือตามที่ได้รับมอบหมายข้อ๒๔ ผู้ประสงค์ถมดินจักต้องดำเนินการถมดินตามหลักเกณฑ์และเงื่อนไข ดังต่อไปนี้(๑)กรณีที่มีการถมดินติดกับทางสาธารณะหรือทางส่วนบุคคลต้องมีการขออนุญาตเชื่อมทางก่อนทำการถมดินกับหน่วยงานที่รับผิดชอบทางสาธารณะนั้น(๒) ในการถมดินติดกับทางสาธารณะระดับดินที่ถมแล้วเสร็จจักมีความสูงได้ไม่เกิน ๐.๓๐ เมตร จากระดับสูงสุดของผิวทาง(จากจุดศูนย์กลางถนน) เพื่อความเป็นระเบียบเรียบร้อย และเพื่อความปลอดภัย(๓)ระดับความลาดชันของทางเชื่อมออกสู่ทางสาธารณะของพื้นที่ถมดินที่กำหนดไว้ไม่เกิน ๘%(๔)ในการลำเลียงขนส่งดินที่ใช้ในการถมดินผู้ประสงค์ถมดินจะต้องทำการหาวิธีการป้องกันการตกหล่นของเศษวัสดุตลอดจนฝุ่นละอองอันเป็นเหตุสร้างความรำคาญเดือดร้อนแก่ผู้ใช้เส้นทางและอาศัยอยู่สองข้างทางสาธารณะข้อ๒๕ ผู้ใดได้รับความเสียหายหรือมีเหตุอันสมควรเชื่อได้ว่าอาจได้รับความเสียหายจากการขุดดินหรือถมดินอันมาปฏิบัติตามข้อ ๑๐ ข้อ ๑๔ หรือข้อ ๒๒ มีสิทธิร้องขอให้เจ้าพนักงานท้องถิ่นสั่งให้หยุดการขุดดินหรือถมดินนั้นได้เมื่อได้รับคำร้องขอตามวรรคหนึ่งให้เจ้าพนักงานท้องถิ่นสั่งให้พนักงานท้องถิ่นเข้าไปตรวจสอบสถานที่ขุดดินหรือถมดิน และรายงานต่อเจ้าพนักงานท้องถิ่น ถ้าเจ้าพนักงานท้องถิ่นเห็นว่าความเสียหายได้เกิดขึ้นหรืออาจเกิดขึ้นจากการขุดดินหรือถมดินนั้นให้มีอำนาจออกคำสั่งเป็นหนังสือสั่งให้ผู้ขุดดิน ผู้ถมดินหรือเจ้าของที่ดินหยุดการขุดดินหรือถมดิน หรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือการถมดินนั้นได้ตามที่เห็นสมควรเจ้าพนักงานท้องถิ่นตามข้อบัญญัตินี้ให้หมายความรวมถึงผู้ซึ่งเจ้าพนักท้องถิ่นมอบหมายด้วยข้อ๒๖ พนักงานเจ้าหน้าที่มีอำนาจเข้าไปตรวจสอบสถานที่ที่มีการขุดดินตามข้อ๗ หรือการถมดินตามข้อ ๒๑ ว่าได้ปฏิบัติตามพระราชบัญญัติการขุดดินและถมดิน พ.ศ.๒๕๔๓ หรือกฎกระทรวง หรือข้อบัญญัตินี้หรือประกาศที่ออกตามข้อบัญญัตินี้หรือไม่ ทั้งนี้ ในระหว่างเวลาพระอาทิตย์ขึ้นถึงพระอาทิตย์ตกหรือในระหว่างเวลาทำการ และให้ผู้ขุดดิน ผู้ถมดิน หรือตัวแทนหรือเจ้าของที่ดินอำนวยความสะดวกตามสมควรข้อ๒๗ ในกรณีที่พนักงานเจ้าหน้าที่เห็นว่าการขุดดินหรือถมดินได้ก่อหรืออาจก่อให้เกิดความเสียหายต่อทรัพย์สินของบุคคลอื่นให้พนักงานเจ้าหน้าที่รายงานต่อเจ้าพนักงานท้องถิ่นให้มีคำสั่งให้ผู้ขุดดินผู้ถมดินหรือเจ้าของที่ดินหยุดการขุดดินหรือการถมดินหรือจัดการป้องกันความเสียหายที่อาจเกิดขึ้นหรือเจ้าของที่ดินหยุดการขุดหรือการถมนั้น แล้วแต่กรณีและให้เจ้าพนักงานท้องถิ่นมีอำนาจออกคำสั่งเป็นหนังสือตามที่เห็นว่าจำเป็นเพื่อป้องกันหรือระงับความเสียหายนั้นได้ในกรณีมีเหตุฉุกเฉินให้พนักงานเจ้าหน้าที่มีคำสั่งเป็นหนังสือให้ผู้ขุดดินผู้ถมดินหรือเจ้าของที่ดินหยุดการขุดดินหรือถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือถมดินนั้นตามที่เห็นว่าจำเป็นได้แล้วรายงานให้เจ้าพนักงานท้องถิ่นทราบทันที ถ้าเจ้าพนักงานท้องถิ่นเห็นชอบด้วยกับคำสั่งของพนักงานเจ้าหน้าที่ให้เจ้าพนักงานท้องถิ่นมีหนังสือภายในเจ็ดวันนับแต่วันที่พนักงานเจ้าหน้าที่ได้มีคำสั่งให้บุคคลดังกล่าวปฏิบัติตามคำสั่งของพนักงานเจ้าหน้าที่และให้ถือคำสั่งของพนักงานเจ้าหน้าที่เป็นคำสั่งของเจ้าพนักงานท้องถิ่นมาตั้งแต่ต้นข้อ๒๘ ในการปฏิบัติหน้าที่ตามข้อบัญญัติพนักงานเจ้าหน้าที่ต้องแสดงบัตรประจำตัวพนักงานเจ้าหน้าที่ต่อบุคคลที่เกี่ยวข้องบัตรประจำตัวพนักงานเจ้าหน้าที่ให้เป็นไปตามแบบที่กำหนดในกฎกระทรวงข้อ๒๙ ในการปฏิบัติการตามข้อบัญญัตินี้เจ้าพนักงานท้องถิ่นและพนักงานเจ้าหน้าที่เป็นเจ้าพนักงานตามประมวลกฎหมายอาญาข้อ๓๐ ผู้ขุดดิน ผู้ถมดิน หรือเจ้าของที่ดินผู้ใดไม่พอใจคำสั่งของเจ้าพนักงานท้องถิ่นตามข้อ ๒๔ วรรคสอง หรือข้อ ๒๖ วรรคหนึ่งหรือวรรคสอง ให้มีสิทธิอุทธรณ์คำสั่งดังกล่าวต่อผู้ว่าราชการจังหวัดภายในสามสิบวันนับแต่วันที่ได้ทราบคำสั่งการอุทธรณ์ตามวรรคหนึ่งไม่เป็นการทุเลาการบังคับตามคำสั่งของเจ้าพนักงานท้องถิ่นถ้าผู้อุทธรณ์ประสงค์จะขอทุเลาการบังคับตามคำสั่งของเจ้าพนักงานท้องถิ่นให้ยื่นคำขอทุเลาการบังคับพร้อมอุทธรณ์ในกรณีเช่นว่านี้ผู้ว่าราชการจังหวัดหรือคณะกรรมการขุดดินและถมดิน ตามพระราชบัญญัติขุดดินและถมดินพ.ศ. ๒๕๔๓ จะอนุญาตให้ทุเลาการบังคับโดยมีเงื่อนไขหรือไม่ก็ได้หรือจะสั่งให้วางเงินหรือหลักทรัพย์ประกันความเสียหายที่อาจเกิดขึ้นก็ได้ผู้ว่าราชการจังหวัดหรือคณะกรรมการขุดดินและถมดินตามพระราชบัญญัติขุดดินและถมดิน พ.ศ. ๒๕๔๓ แล้วแต่กรณีพิจารณาคำวินิจฉัยอุทธรณ์ให้แล้วเสร็จภายในสามสิบวันนับแต่วันที่ได้รับอุทธรณ์คำวินิจฉัยของผู้ว่าราชการจังหวัดหรือคณะกรรมการขุดดินและถมดินตามพระราชบัญญัติขุดดินและถมดิน พ.ศ. ๒๕๔๓ ให้เป็นที่สุดข้อ๓๑ ผู้ใดกระทำการขุดดินตามข้อ ๗หรือทำการถมดินตามข้อ ๒๑ วรรคสองโดยไม่ได้รับใบรับแจ้งจากเจ้าพนักงานท้องถิ่นตามข้อ ๗ วรรคสอง หรือข้อ ๒๑ วรรคสามแล้วแต่กรณี มีความผิดตามมาตรา ๓๕ แห่งพระราชบัญญัติการขุดดินและถมดิน พ.ศ. ๒๕๔๓มีโทษจำคุกไม่เกินหนึ่งปี หรือปรับไม่เกินห้าหมื่นบาท หรือทั้งจำทั้งปรับหากการกระทำตามวรรคหนึ่งเกิดขึ้นในบริเวณห้ามขุดดินหรือถมดินตามประกาศกฎกระทรวง ผู้นั้นมีความผิดตามมาตรา๓๕ วรรคสอง แห่งพระราชบัญญัติการขุดดินและถมดิน พ.ศ. ๒๕๔๓ มีโทษจำคุกไม่เกินสองปีหรือปรับไม่เกินหนึ่งแสนบาท หรือทั้งจำทั้งปรับข้อ๓๒ ผู้ใดไม่ปฏิบัติตามข้อ ๑๐ หรือข้อ๒๒ มีความผิดตามมาตรา ๓๖ แห่งพระราชบัญญัติการขุดดินและถมดิน พ.ศ. ๒๕๔๓มีโทษปรับไม่เกินสามหมื่นบาทและปรับรายวันอีกวันละไม่เกินหนึ่งพันบาทตลอดเวลาที่ยังไม่ปฏิบัติตามข้อ๓๓ ผู้ใดไม่ปฏิบัติตามข้อ ๑๔ และข้อ๒๑ วรรคหนึ่ง มีความผิดตามาตรา ๓๗ แห่งพระราชบัญญัติการขุดดินและถมดิน พ.ศ. ๒๕๔๓มีโทษปรับไม่เกินหนึ่งหมื่นบาทข้อ๓๔ ผู้ใดขัดขวางหรือไม่อำนวยความสะดวกตามสมควรแก่พนักงานเจ้าหน้าที่ในการปฏิบัติตามข้อ๒๖ มีความผิดตามมาตรา ๓๘ แห่งพระราชบัญญัติการขุดดินและถมดิน พ.ศ. ๒๕๔๓มีโทษปรับไม่เกินสองพันบาทข้อ๓๕ ผู้ใดขุดดินไม่ปฏิบัติตามข้อ ๒๐มีความผิดตามมาตรา ๓๙ แห่งพระราชบัญญัติการขุดดินและถมดิน พ.ศ. ๒๕๔๓มีโทษจำคุกไม่เกินหนึ่งเดือน หรือปรับไม่เกินห้าพันบาท หรือทั้งจำทั้งปรับข้อ๓๖ ผู้ใดรับคำสั่งของเจ้าพนักงานท้องถิ่นให้หยุดการขุดดินหรือการถมดินตามข้อ ๒๕ วรรคสอง หรือข้อ ๒๗วรรคหนึ่งหรือวรรคสอง ไม่ปฏิบัติตามคำสั่งนั้นมีความผิดตามมาตรา ๔๐แห่งพระราชบัญญัติการขุดดินและถมดิน พ.ศ. ๒๕๔๓ มีโทษจำคุกไม่เกินหนึ่งปีหรือปรับไม่เกินห้าหมื่นบาท หรือทั้งจำทั้งปรับข้อ๓๗ ผู้ใดได้รับคำสั่งของเจ้าพนักงานท้องถิ่นให้จัดการป้องกันความเสียหายที่อาจเกิดขึ้นหรือจัดการแก้ไขการขุดดิน หรือถมดินตามข้อ ๒๕ วรรคสอง หรือข้อ ๒๗วรรคหนึ่งหรือวรรคสอง ไม่ปฏิบัติตามคำสั่งนั้นมีความผิดตามมาตรา ๔๑แห่งพระราชบัญญัติการขุดดินและถมดิน พ.ศ. ๒๕๔๓ มีโทษปรับไม่เกินสามหมื่นบาทและปรับรายวันอีกวันละไม่เกินห้าร้อยบาทตลอดเวลาที่ไม่ปฏิบัติข้อ๓๘ อาศัยอำนาจตามความในมาตรา ๔๒แห่งพระราชบัญญัติการขุดดินและถมดิน พ.ศ. ๒๕๔๓บรรดาความผิดตามข้อบัญญัตินี้นอกจากข้อ ๓๑ วรรคสอง ให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมีอำนาจเปรียบเทียบปรับผู้ต้องหาได้เมื่อผู้ต้องหาได้ชำระค่าปรับตามจำนวนที่เปรียบเทียบภายในสามสิบวันแล้วให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๓๙ ในกรณีห้างหุ้นส่วนบริษัท หรือนิติบุคคลอื่นกระทำความผิดตามข้อบัญญัตินี้ กรรมการ ผู้จัดการหรือบุคคลใดซึ่งรับผิดชอบในการกระทำอันเป็นความผิดนั้นมีโทษตามที่บัญญัติไว้สำหรับความผิดนั้น ๆ ด้วย เว้นแต่จะพิสูจน์ได้ว่าการกระทำนั้นได้กระทำโดยมิได้รู้เห็นหรือยินยอมด้วยข้อ๔๐ ผู้ใดขุดดินหรือถมดินอันมีลักษณะที่ต้องแจ้งต่อเจ้าพนักงานท้องถิ่นตามข้อบัญญัตินี้อยู่ก่อนวันที่ข้อบัญญัตินี้มีผลบังคับใช้ให้ปฏิบัติตามข้อ ๗ และข้อ ๒๑แล้วแต่กรณี ภายในสิบห้าวันนับแต่วันที่ข้อบัญญัตินี้มีผลใช้บังคับและเมื่อได้ดำเนินการแล้วให้ถือว่าผู้นั้นได้รับใบรับแจ้งตามข้อบัญญัตินี้ข้อ๔๑ ให้นายกองค์การบริหารส่วนตำบลคันธุลีมีหน้าที่รักษาการให้เป็นไปตามข้อบัญญัติและให้มีอำนาจออกระเบียบ ข้อบังคับ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๐มีนาคม พ.ศ. ๒๕๖๐มงคล ธรรมฤทธิ์นายกองค์การบริหารส่วนตำบลคันธุลี[เอกสารแนบท้าย]๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลคันธุลี เรื่องการขุดดินและถมดิน พ.ศ. ๒๕๖๐(ดูข้อมูลจากภาพกฎหมาย)ปุณิกา/ภวรรณตรี/จัดทำ๔ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๑๓ ง/หน้า ๑๗๒/๒๙ สิงหาคม ๒๕๖๐